stanford-oval/wikipedia huggingface dataset:
แมวป่า

| แมวป่า |
| --- | --- |

แมวป่าบนต้นไม้ที่สุนทรวัน รัฐเบงกอลตะวันตก ประเทศอินเดีย
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Carnivora
วงศ์:: Felidae
สกุล:: Felis
สปีชีส์:: F.  chaus
ชื่อทวินาม
Felis chaus Schreber, 1777


แผนที่แสดงการกระจายพันธุ์ของแมวป่า
แมวป่า, เสือกระต่าย หรือ เสือบอง (ชื่อวิทยาศาสตร์: Felis chaus) เป็นสัตว์เลี้ยงลูกด้วยนมจำพวกเสือขนาดเล็ก อยู่ในวงศ์ Felidae มีรูปร่างคล้ายแมวบ้าน  มีลักษณะเด่นคือ มีหูแหลมยาวเป็นรูปสามเหลี่ยม และมีกระจุกขนยื่นออกมาจากปลายใบหูแลดูคล้ายกระต่าย จึงเป็นที่มาของชื่อสามัญว่า "เสือกระต่าย"
มีขายาว หางสั้นมีลายสีเข้มสลับเป็นปล้อง ๆ ขนปลายหางมีสีดำตามลำตัวมีสีน้ำตาลเหลือง บริเวณหลังมีสีน้ำตาลเข้ม สีขนบริเวณท้องจะอ่อนกว่าลำตัว แมวป่านับเป็นเสือในสกุล Felis ที่มีขนาดใหญ่ที่สุด มีความยาวลำตัวและหัว 50–56 เซนติเมตร ความยาวหาง 26–31 เซนติเมตร มีน้ำหนัก 4–6 กิโลกรัม
มีการกระจายพันธุ์ที่กว้างขวางมาก ตั้งแต่ภาคเหนือของทวีปแอฟริกาจรดเอเชียตะวันออก พบในภาคตะวันออกของซาอุดีอาระเบีย, คูเวต, อิรัก, อิหร่าน, จอร์แดน, ภาคตะวันออกของตุรกี, อิสราเอล, ปากีสถาน, อัฟกานิสถาน, เนปาล, ภูฏาน, บังกลาเทศ, ภาคใต้ของจีน, อินเดีย, พม่า, ไทย, ลาว, กัมพูชาและเวียดนาม
มักอาศัยอยู่ในป่าดิบแล้ง ป่าเบญจพรรณ หรือป่าเต็งรังที่ไม่รกชัฏนัก จับสัตว์ขนาดเล็กที่อาศัยบนพื้นดินกินเป็นอาหาร เช่น กระต่ายป่า, กบ, หนู, กิ้งก่า หรือนกที่อาศัยอยู่บนพื้นดินกินเป็นอาหารหลัก ออกหากินทั้งกลางวันและกลางคืน แต่มักพบบ่อยในช่วงเช้า และช่วงเย็น จากกายภาพที่มีขายาว แต่หางสั้นไม่สมดุลกันเช่นนี้ ทำให้แมวป่ามีการทรงตัวที่ไม่ดีเมื่ออยู่บนต้นไม้ ดังนั้นจึงไม่ค่อยปีนขึ้นไปบนต้นไม้นัก
แมวป่า จัดแสดง ณ สวนสัตว์นครราชสีมา ในปี พ.ศ.2562
ในประเทศไทย นายแพทย์บุญส่ง เลขะกุล นักนิยมไพรและนักเขียนได้บันทึกไว้ในปี พ.ศ. 2519 ว่าแมวป่าพบกระจายในป่าผลัดใบตั้งแต่พื้นที่ภาคกลางจนถึงภาคเหนือ และไม่พบปรากฏในประเทศอีกเลย จนกระทั่งถึงปี พ.ศ. 2560 มีการบันทึกภาพไว้ได้เป็นครั้งแรกในรอบ 40 ปี โดยพบทั้งตัวผู้และตัวเมียที่เขตรักษาพันธุ์สัตว์ป่าอมก๋อย จังหวัดเชียงใหม่ และในวันที่ 21 กุมภาพันธ์ พ.ศ. 2561 มีการจับกุมผู้ค้าสัตว์ป่าหลายชนิดผ่านทางเฟซบุกได้ หนึ่งในนั้นเป็นแมวป่า ผู้ค้าอ้างว่าเป็นแมวป่ามาจากจังหวัดนราธิวาส ทางภาคใต้ ซึ่งไม่น่าจะเป็นความจริง
แหล่งข้อมูลอื่น

ข้อมูลที่เกี่ยวข้องกับ Felis chaus ที่วิกิสปีชีส์
เดบาร่าห์ ซี

| เดบาร่าห์ ซี |
| --- | --- |
ชื่อเกิด: เดบาร่าห์ ซี เวชชาชีวะ
เกิด: 12 มิถุนายน พ.ศ. 2525 (42 ปี)
ที่เกิด: ประเทศไทย
แนวเพลง: ป็อป แดนซ์
อาชีพ: นักร้อง นักแสดง
ช่วงปี: พ.ศ. 2540 - ปัจจุบัน
ค่ายเพลง: อาร์เอส

สมาชิก: สมาชิกวง บาซู (Bazoo)
เดบาร่าห์ ซี ชื่อเล่น เด็บบี้ เป็นนักร้อง นักแสดงหญิงชาวไทย เกิดวันที่ 12 มิถุนายน พ.ศ. 2525 มีส่วนสูง 162 เซนติเมตร มีน้ำหนัก 45 กิโลกรัม เป็นอดีตสมาชิกวงบาซู
ประวัติ

เดบาร่าห์ ซี. เวชชาชีวะ ชื่อเล่น เด็บบี้ เป็นลูกครึ่งไทย-สิงคโปร์ เกิดวันที่ 12 มิถุนายน พ.ศ. 2525 เริ่มต้นเข้าสู่วงการเมื่อปี 2540 ด้วยการเล่นมิวสิควีดีโอของปุ๊กกี้ ปริศนา ชื่อเพลง "Sha La La La La" หลังจากนั้นไม่นานก็ได้มาเป็นศิลปินในค่ายอาร์เอสในนาม บาซู มีสมาชิกทั้งหมด 3 คนคือ เดบาร่าห์ ซี (เด็บบี้), กวินพนธ์ พาณิชย์พงส์ (กำปั้น), สุรเดช ทับทิมใส (โจอี้)
มีผลงานอัลบั้มชุดแรกประมาณปี พ.ศ. 2540 ชื่อชุด BAZOO ซึ่งในอัลบั้มแรกเป็นแนวป็อบ-แดนซ์ เปิดตัวด้วยเพลง "โธ่เอ๊ย" ที่มีท่าเต้นเป็นเอกลักษณ์ ทำให้ชื่อวง บาซู โด่งดังไปทั่วเมืองไทย ยอดขายชุดแรกทะลุล้านชุด และในชุดแรกก็ได้นำเพลงเก่ามาร้องใหม่เป็นแนวเพลงป็อบ-แดนซ์ เช่น แอบมีเธอ, เพียงจำไว้, นางแมว, รักน้องพร
ในปีเดียวกันบาซูก็ได้มีอัลบั้มชุดที่ 2 ชื่อ "Ho-Le Ho-Le" เปิดตัวด้วยเพลง "ทำไมถึงทำกับฉันได้" เป็นเพลงเต้นที่เร้าใจ ที่ผสมผสานเพลงจีนเข้ามาผนวกกัน
ในปีถัดมาได้มีอัลบั้มชุดที่ 3 ชื่อชุด "ผีฟ้าปาร์ตี้" เปิดตัวด้วยเพลงชื่อเดียวกับอัลบั้ม "ผีฟ้าปาร์ตี้" ซึ่งอัลบั้มชุดนี้เป็น Thai Pop อีกชุด คือนอกจากจะวาไรตี้ตามปกติแล้ว ชุดนี้มีหลายเพลงที่มีความเป็นไทย อย่างเช่นเพลงเปิดตัวก็นำเพลง ปอบผีฟ้า โดยนำกลับมาปรับปรุงและเต้นกันใหม่อีกครั้ง เพลงเปิดตัวต่อมา "CHEER"
ในปี 2544 บาซูได้มีอัลบั้มชุดที่ 4 "Bazoo 2001" มีเพลงเปิดตัวอย่างเพลง "ลำตัด 2001"
ในปี 2545 มาถึงอัลบั้มสุดท้ายในนามบาซู อัลบั้ม "Bazoo Yo!" แต่อัลบั้มนี้ไม่ค่อยประสบความสำเร็จเหมือน 4 อัลบั้มที่แล้วผลงานเพลงจึงได้เงียบหายไป แต่เด็บบี้ก็มีงานภาพยนตร์อยู่หลายเรื่อง จนเด็บบี้ได้หายไปจากวงการทราบข่าวว่าเธอไปเรียนต่อต่างประเทศ ปัจจุบันได้กลับมาเมืองไทยแล้ว
การศึกษา

ประถม - Sear Rogers International School ฮ่องกง
มัธยม - โรงเรียนนานาชาติร่วมฤดี
ปริญญาตรี - USC (University of Southern California) สาขา Communication & Journalism เกรดเฉลี่ย 3.97 เกียรตินิยมสูงสุด (Summa Cum Laude)
ปริญญาโท - USC (University of Southern California) สาขา Business & Management เกียรตินิยมอันดับ 1
ชีวิตส่วนตัว

เด็บบี้ คบหาดูใจกับแฟนหนุ่มชาวอเมริกัน "เดวิด สเตลี่" เธอได้ตั้งครรภ์กับแฟนหนุ่ม ตั้งครรภ์ได้ 3 เดือน ครึ่ง แล้ว  ปัจจุบัน เด็บบี้ เธอให้กำเนิดบุตรสาวหนึ่งคน มีชื่อว่า น้องลีอา สเตลี่ เมื่อวันที่ 24 มีนาคม พ.ศ. 2560 (7 ปี) ด้วยการผ่าคลอด ที่ รพ.ซีดาร์-ไซไนน์ เมดิคัล เซ็นเตอร์ สหรัฐอเมริกา
ผลงานเพลง > Bazoo

อัลบั้ม BAZOO [2541]
อัลบั้ม Ho-Le Ho-Le [2542]
อัลบั้ม ผีฟ้าปาร์ตี้ [2543]
อัลบั้ม Bazoo 2001 [2544]
อัลบั้ม Bazoo Yo! [2545]
ผลงานเพลง > อัลบั้มพิเศษ

อัลบั้มพิเศษ Bazoo Dance Covery
อัลบั้มพิเศษ ZODIAC (เพลง"รักเธออยู่แล้ว")
อัลบั้มพิเศษ Bazoo 2000(ออกในไต้หวัน)
อัลบั้มพิเศษ THE CELEBRATION (เพลง"เท้าไฟ")
ผลงานเพลง > เพลงประกอบละคร / ภาพยนตร์

เพลง "รักเธออยู่แล้ว" เพลงประกอบละคร รักสลับขั้ว [2544]
เพลง "เจ๊..อยากเต้น (สาวบางโพ)" เพลงประกอบภาพยนตร์ หมวยจิ้นดิ้นก้องโลก [2556]
ผลงานเพลง > มิวสิกวีดีโอ

sorry ของ พาเมล่า เบาว์เด้น
เขาจะไม่มาอีกแล้ว ของ พาเมล่า เบาว์เด้น
เหงา...เข้าใจ ของ ปาน ธนพร
Sha La La La La ของ ปุ๊กกี้ ปริศนา พรายแสง
กระแซะเข้ามาซิ ของ ดัง พันกร
ผลงานเพลง > คอนเสิร์ต

Dance Generation Party Concert (2543)
RS Meeting Concert Teenlennium (2543)
RS THE CELEBRATION CONCERT (2544)
ZODIAC Concert (2544)
RS MEETING CONCERT STAR MISSION มันส์หลุดโลก (22 ธันวาคม 2544)
Lift & Oil Happy Party Concert (2555)
RS Meeting Concert Return 2013
ผลงานการแสดง > ผลงานภาพยนตร์

China Girl in Bangkok ไชน่าเกิร์ล บทบาท หลิว (ปี 2545)
บ้านหลังนี้ผีดุ บทบาท เอมี่ (ปี 2546)
คนหอนขี้เรื้อน ในคืนเดือนเสี้ยว บทบาท ฉู่ฉี่ (ปี 2548)
ความรัก ศรัทธา ปาฏิหาริย์ (ซีซั่น 2) ตอน ปลาตะเพียนน้อย (ปี 2555)
ผลงานการแสดง > ละครโทรทัศน์

| ละครโทรทัศน์ |
| --- | --- | --- | --- |

| ปี พ.ศ. | เรื่อง | รับบทเป็น | ออกอากาศ |
| 2545 | วิญญาณหรรษา | เกี้ยมอี๋ | ช่อง 3 |
| 2546 | ดาวมังกร | เหมือนไหม | ไอทีวี |
| 2561 | เสน่หามายา | มนัสชนก | ช่อง 7 |
แหล่งข้อมูลอื่น

เดบาร่าห์ ซี ที่อินสตาแกรม
เฟสบุ๊คเด็บบี้
เฟสบุ๊คส่วนตัว
ยูทูปเด็บบี้
"ภาพยนตร์ไทย". thaimovie.org.[ลิงก์เสีย]
เสียงเสี่ยงและอาไฉ

| --- | --- |
เสียงเสี่ยงอาไฉ
ฉายาอื่น ๆ: เสียงเสี่ยง หรือ คุกกี้ และ อาไฉ
สปีชีส์: แมว
เพศ: เมียและผู้
เกิด: ประเทศไต้หวัน
อาชีพ: แมวประจำประธานาธิบดี
บทบาทที่โดดเด่น: ผู้สนับสนุนการเลือกตั้ง
เจ้าของ: ไช่ อิงเหวิน
ที่พำนัก: บ้านหย่งเหอ ประเทศไต้หวัน
เสียงเสี่ยง (จีน: 想想; พินอิน: Xiǎngxiǎng) และ อาไฉ (阿才; Ācái) ทั้งสองตัวนี้ เป็นแมวของไช่ อิงเหวิน ประธานาธิบดีของประเทศไต้หวัน โดย เสียงเสี่ยง เป็นแมวเพศเมียสีเทา ส่วน อาไฉ เป็นแมวเพศผู้สีเหลืองแดง ทั้งนี้ไช่ อิงเหวิน ถือเป็นสตรีคนแรกที่ได้รับเลือกให้เป็นประธานาธิบดีของประเทศไต้หวัน และเป็นสตรีผู้ปกครองประเทศที่พูดภาษาจีนคนแรก นับตั้งแต่รัชกาลของบูเช็กเทียน จักรพรรดินีคนแรกและคนเดียวของจีนเมื่อคริสต์ศตวรรษที่ 8
ประวัติ

เสียงเสี่ยง เกิดเมื่อ พ.ศ. 2554 ถูกไช่เก็บมาเลี้ยงตั้งแต่ พ.ศ. 2555 เดิมเป็นลูกแมวจรจัดที่เซียว เม่ย์ฉิน สมาชิกสภานิติบัญญัติจากพรรคประชาธิปไตยก้าวหน้า พบข้างสถานีรถไฟใกล้เมืองฮวาเหลียน ในสภาพเปื้อนโคลน หลังเกิดพายุซาวลาในปีนั้น ส่วน อาไฉ เป็นแมวฟาร์มซึ่งไช่ได้รับเป็นของขวัญจากเพื่อน เมื่อคราวหาเสียงเพื่อชิงตำแหน่งประธานาธิบดี แมวตัวนี้ถูกพบในไร่สับปะรด เทศมณฑลไถตง ทางตะวันออกเฉียงใต้ของไต้หวัน
ก่อนไช่จะขึ้นรับตำแหน่งประธานาธิบดี เธออาศัยอยู่ในห้องชุดขนาดเล็กร่วมกับแมวทั้งสองตัว เดิมเสียงเสี่ยงมีสภาพผอมโซ และป่วยเป็นโรคผิวหนังเพราะเนื้อตัวเคยเต็มไปด้วยโคลน แต่เมื่อได้รับการเลี้ยงดูจากไช่ได้ไม่นาน เสียงเสี่ยงก็มีสุขภาพดี ไช่กล่าวว่าแมวสองตัวนี้เข้ากันได้ดี แต่ก็ทะเลาะกันบ้างในบางครั้ง
นอกจาก เสียงเสี่ยง และ อาไฉ แล้ว ไช่ยังรับเลี้ยงหมานำทางที่เกษียณแล้วไปเลี้ยงที่บ้านของเธอ สื่อมวลชนไต้หวันสอบถามไช่ว่าแมวของเธอจะมีปัญหากับหมาที่เธอรับเลี้ยงหรือไม่ ไช่ตอบว่า "[หมาเหล่านี้] ได้รับการฝึกฝนมาอย่างดีแล้วและเข้ากันได้กับแมวแน่นอนค่ะ" ไช่รับหมาสามตัวไปเลี้ยงในเดือนตุลาคม พ.ศ. 2559 ได้แก่ เบลลา บันนี และมารุ โดยไช่กล่าวถึงหมาของเธอว่า เบลลา เป็นหมาตัวโปรดของเธอ บันนี เป็นหมาที่สง่างาม และ มารุ เป็นหมาขี้อาย ต่อมาเธอรับเลี้ยงหมาอีกตัวหนึ่งชื่อ เล่อเล่อ (樂樂; Lèlè) เป็นหมาค้นหาและกู้ภัยเกษียณอายุ
การปรากฏในสื่อ

ระหว่างที่ไช่ อิงเหวิน ดำรงตำแหน่งประธานาธิบดี เธอมักอัปเดตเรื่องราวต่าง ๆ ลงในสื่อสังคมออนไลน์เป็นประจำ โดยเฉพาะแมวของเธอ ซึ่งได้รับความนิยมมาก ในช่วงการแพร่ระบาดของโควิด-19 มีการห้ามไม่ให้ชาวไต้หวันเล่นตลกเกี่ยวกับข่าวลือเรื่องเท็จเกี่ยวกับการแพร่โรคช่วงวันเมษาหน้าโง่ ไช่จึงโพสต์ภาพของตนเองกับแมวตัวหนึ่งว่า "เราแสดงอารมณ์ขันได้...แต่เราไม่สามารถเล่นมุกตลกที่เกี่ยวกับโรคแพร่ระบาดนี้ได้ เพื่อหลีกเลี่ยงการกระทำผิดกฎหมาย" และ "ฉันขอให้ทุกท่านมีแต่ความสนุกสนาน มีสุขภาพดีและปลอดภัยในวันเมษาหน้าโง่นะคะ"
มีการจัดการแข่งขันเบสบอลระหว่างไชนาทรัสต์บราเดอส์กับยูนิ-เพรซิเดนต์เซเว่นอีเลฟเว่นไลออนส์ หลังยกเลิกการล็อกดาวน์ในไต้หวัน ไช่โพสต์ภาพตนเองรับชมการแข่งขันที่บ้านร่วมกับแมวตัวหนึ่ง ในทวิตเตอร์ มีการตั้งแฮชแท็ก #ThisAttackComeFromTaiwan มีเป้าประสงค์เพื่อต้อนรับนักท่องเที่ยวจากต่างประเทศให้มาเยือนไต้หวันหลังยกเลิกล็อกดาวน์ และลงภาพทิวทัศน์ของไต้หวัน ชานมไข่มุก และแมวของไช่
พ.ศ. 2562 ไช่โพสต์ภาพอาไฉที่กำลังตั้งใจดูโทรทัศน์ลงโซเชียลมีเดีย โดยวันวาเลนไทน์ปีเดียวกันนั้น ไช่ส่งข้อความถึงประชาชนพร้อมกับแมวทั้งสองตัว ก่อนการเลือกตั้งที่จะมีขึ้นใน พ.ศ. 2563 ไช่แนะนำกับผู้สนับสนุนของเธอว่าอย่าสนใจ "ข่าวปลอม" เรื่องสุขภาพของแมว และแมวของเธอยังมีสุขภาพดี
เดือนกรกฎาคม พ.ศ. 2563 ไช่เยี่ยมชมอุทยานการศึกษาเพื่อคุ้มครองสัตว์ซินจู๋ เธอกล่าวแถลงการณ์เรียกร้องให้ประชาชนผู้ต้องการเลี้ยงสัตว์ นำสัตว์จรจัดไปเลี้ยงแทนการซื้อ
เสียดาย (เพลงธงไชย แมคอินไตย์)

| "เสียดาย"> เพลงโดยธงไชย แมคอินไตย์.จากอัลบั้มธ.ธง |
| --- | --- |
วางจำหน่าย: พ.ศ. 2537
แนวเพลง: สตริง, ป็อป, อิเล็กโทรป็อป
ความยาว: 4:44
ค่ายเพลง: จีเอ็มเอ็ม แกรมมี่
ผู้ประพันธ์เพลง: สีฟ้า (เนื้อร้อง) กฤษณ์ โชคทิพย์พัฒนา (ทำนอง)

"เสียดาย" เป็นซิงเกิลแรกของธงไชย แมคอินไตย์ จากอัลบั้ม ธ.ธง (2537) ประพันธ์เนื้อร้องโดย สีฟ้า (นิ่ม สีฟ้า) แต่งทำนองและเรียบเรียงโดย กฤษณ์ โชคทิพย์พัฒนา
เวอร์ชันคัฟเวอร์ > เวอร์ชันบอดี้สแลม

| "เสียดาย"> เพลงโดยบอดี้สแลม.จากอัลบั้มPlay |
| --- | --- |
วางจำหน่าย: 26 มิถุนายน พ.ศ. 2552
แนวเพลง: อัลเทอร์เนทีฟร็อก, ฮาร์ดร็อก
ความยาว: 5:00
ค่ายเพลง: จีนี่เรคคอร์ดส (จีเอ็มเอ็ม แกรมมี่)
ผู้ประพันธ์เพลง: สีฟ้า (เนื้อร้อง) กฤษณ์ โชคทิพย์พัฒนา (ทำนอง)

ในปี พ.ศ. 2552 เพลง "เสียดาย" ถูกขับร้องใหม่โดยวงบอดี้สแลม ออกจำหน่ายในวันที่ 26 มิถุนายน พ.ศ. 2552 มิวสิกวิดีโอนั้นเป็นรูปแบบแอนิเมชั่น โดยเพลงนี้ถูกรวมใน "Play" อัลบั้มโปรเจกเฉลิมฉลองครบรอบ 25 ปีของจีเอ็มเอ็ม แกรมมี่
เวอร์ชันคัฟเวอร์ > เวอร์ชันบอดี้สแลม > ชาร์ต

| ชาร์ต (พ> ศ. 2552) | อันดับสูงสุด |
| --- | --- |
91.5 Hot Wave Chart Top 20: 1
95.5 เอฟเอ็ม เวอร์จิ้นฮิตซ์ ชาร์ตท็อป 40: 4
แฟต 104.5 ชาร์ตท็อป 10: 9
แม่น้ำคากายัน

| --- | --- |
คากายัน

แม่น้ำ

 แม่น้ำในจังหวัดอีซาเบลา 


ต้นกำเนิดหลัก: เทือกเขาการาบาโย
 - ระดับ: 
ปากแม่น้ำ: ช่องแคบบาบูยัน
 - ตำแหน่ง: Aparri, Cagayan
 - ระดับ: 


ความยาว: 505 km (314 mi) km (ข้อผิดพลาดนิพจน์: "&" เป็นอักขระเครื่องหมายวรรคตอนที่ไม่รู้จัก mi)


    พื้นที่รองรับน้ำและแควแม่น้ำทางตอนเหนือของเกาะลูซอน    พื้นที่รองรับน้ำและแควแม่น้ำทางตอนเหนือของเกาะลูซอน   
แม่น้ำคากายัน (Cagayan River) หรือ ริโอกรันเดเดคากายัน (Rio Grande de Cagayan) เป็นแม่น้ำสายยาวที่สุด และเป็นแม่น้ำที่มีปริมาณน้ำไหลมากที่สุดของประเทศฟิลิปปินส์ มีความยาวราว  505 กิโลเมตร (314 ไมล์) และมีพื้นที่ระบายน้ำ 27,753 ตารางกิโลเมตร (10,715 ตารางไมล์) แม่น้ำอยู่ทางตอนเหนือของเกาะลูซอน ไหลผ่านจังหวัดนูเวบาบิซคายา จังหวัดคีรีโน จังหวัดอีซาเบลา และจังหวัดคากายัน
แม่น้ำฆาฆรา

| --- | --- |
แม่น้ำฆาฆรา

แม่น้ำกานาลี หรือ แม่น้ำเการีอาลา

River

ประเทศ: ทิเบต, เนปาล, อินเดีย


แม่น้ำสาขา
 - ซ้าย: Bheri, Sarju, Kuwana, Rapti, Little Gandak
 - ขวา: Seti, Dahawar, Sarda




ต้นกำเนิด: Mapchachungo Glacier
 - ตำแหน่ง: Tibet, China
 - ระดับ: 
ปากแม่น้ำ:  Ganges 
 - ตำแหน่ง: Doriganj, India
 - พิกัด: 25°45′11″N 84°39′59″E﻿ / ﻿25.75306°N 84.66639°E﻿ / 25.75306; 84.66639


ความยาว: 1,080 km (671 mi)
พื้นที่ลุ่มน้ำ: 127,950 ตร.กม. (49,402 ตร.ไมล์)
การไหล: 
 - เฉลี่ย: 2,990 m3/s (105,591 cu ft/s)


    Map showing the Ghaghara and Gandaki tributaries of the Ganges.    Map showing the Ghaghara and Gandaki tributaries of the Ganges.   
แม่น้ำฆาฆรา หรือ แม่น้ำกานาลี หรือ แม่น้ำเการีอาลา เป็นแม่น้ำในประเทศอินเดีย ประเทศเนปาลและประเทศจีน มีต้นน้ำอยู่บนที่ราบสูงทิเบต ใกล้ทะเลสาบมานาซาโรวาร์ (Lake Manasarovar) ไหลไปทางใต้ผ่านเทือกเขาหิมาลัย ในประเทศเนปาล เข้าสู่รัฐอุตตรประเทศ ประเทศอินเดีย แล้วไหลไปทางตะวันออกเฉียงใต้ ลงสู่แม่น้ำคงคา ใกล้เมืองฉะประ
เฟื้อ หริพิทักษ์

| เฟื้อ หริพิทักษ์ ท> ช., ท.ม. |
| --- | --- |

เกิด: เฟื้อ 22 เมษายน พ.ศ. 2453 ตำบลราษฎร์บูรณะ อำเภอราษฎร์บูรณะ จังหวัดธนบุรี ประเทศสยาม
เสียชีวิต: 19 ตุลาคม พ.ศ. 2536 (83 ปี)
ชื่ออื่น: เฟื้อ ทองอยู่
การศึกษา: มหาวิทยาลัยวิศวภารตี ศานตินิเกตัน
ศิษย์เก่า: โรงเรียนเพาะช่าง
อาชีพ: ศิลปิน, จิตรกร
ปีปฏิบัติงาน: พ.ศ. 2490 – พ.ศ. 2536
องค์การ: ราชบัณฑิตยสถาน
ผลงานเด่น:   ทิวทัศน์เมืองเวนิส ประเทศอิตาลี  ทิวทัศน์เมืองเชียงใหม่  ภาพเหมือนคุณยายของฉัน  ศาสตราจารย์ศิลป์ พีระศรี  หอพระไตรปิฏก วัดระฆังโฆสิตาราม 
ตำแหน่ง: ราชบัณฑิตกิตติมศักดิ์
วาระ: 9 พฤศจิกายน พ.ศ. 2529 – 19 ตุลาคม พ.ศ. 2536
คู่สมรส: หม่อมราชวงศ์ถนอมศักดิ์ กฤดากร สมถวิล หริพิทักษ์
บุตร: ทำนุ
บิดามารดา: เปล่ง ทองอยู่ เก็บ ทองอยู่
รางวัล: ในประเทศ ศิลปินชั้นเยี่ยม - สาขาจิตรกรรม - พ.ศ. 2500  ศิลปินแห่งชาติ - สาขาทัศนศิลป์ (จิตรกรรม) พ.ศ. 2528 ต่างประเทศ แมกไซไซ - สาขาบริการสาธารณะ - พ.ศ. 2526 
ผู้ช่วยศาสตราจารย์ เฟื้อ หริพิทักษ์ (22 เมษายน พ.ศ. 2453 – 19 ตุลาคม 2536) ศิลปินแห่งชาติ สาขาทัศนศิลป์ ประจำปี พ.ศ. 2528 เป็นศิลปินและจิตรกร ผู้ได้รับการยกย่องเป็น “ครูใหญ่ในวงการศิลปะ” ได้รับรางวัลแมกไซไซ สาขาบริการสาธารณะ เมื่อ พ.ศ. 2526 และเป็นราชบัณฑิตกิตติมศักดิ์
ประวัติ

นายเฟื้อเกิดเมื่อวันที่ 22 เมษายน พ.ศ. 2453 ที่จังหวัดธนบุรี มีนามเดิมว่า นาย เฟื้อ ทองอยู่ เป็นบุตรชายของ นายเปล่งมหาดเล็ก ต่อมา พ.ศ. 2468 ศึกษาระดับประถมศึกษาที่วัดสุทัศน์ และระดับมัธยมที่โรงเรียนวัดราชบพิธ และโรงเรียนวัดเบญจมบพิตร ทำงานที่วิทยาลัยช่างศิลป์ กรมศิลปากร จากนั้น พ.ศ. 2483 ได้เดินทางไปศึกษาที่มหาวิทยาลัยวิศวภารตี ที่ประเทศอินเดีย รับราชการเป็นอาจารย์สอนศิลปะรุ่นแรกของมหาวิทยาลัยศิลปากร และได้รับทุนไปศึกษาต่อที่ประเทศอิตาลี เมื่อ พ.ศ. 2497 ได้สร้างสรรค์ผลงานจิตรกรรมจนได้รับการยกย่องเป็นศิลปินชั้นเยี่ยมสาขาจิตรกรรม
เฟื้อเป็นผู้สนใจศึกษาศิลปะอย่างมุ่งมั่นลึกซึ้ง ด้วยการค้นหาแนวทางสร้างสรรค์ให้เหมาะกับการแสดงออกทางด้านจิตรกรรม ที่มีลักษณะเฉพาะตนโดยการถ่ายทอดสภาพแวดล้อม บรรยากาศ แสงเงา ประกอบกับความคิดคำนึงเรื่องสีสันที่เป็นลักษณะตามสายสกุลศิลปะยุโรป (อิตาลี) ใช้ฝีแปรงที่ฉับพลัน ดังปรากฏในผลงานจิตรกรรมมากมาย เช่น จิตรกรรมทิวทัศน์เมืองเวนิชที่อิตาลี ทิวทัศน์เมืองเชียงใหม่ ภาพเหมือนคุณยายของฉัน ศาสตราจารย์ศิลป์ พีระศรี ฯลฯ
นอกจากนี้ เฟื้อยังสำรวจโดยคัดลอกจิตรกรรมฝาผนังตามวัดสำคัญที่เป็นโบราณสถานเก็บไว้เป็นหลักฐานมรดกทางประวัติศาสตร์ศิลปะของชาติ   มีผลงานซ่อมแซมภาพจิตรกรรมสำคัญในวัดทั่วประเทศไทยทั้งสิ้น 23,000 วัด  ผลงานที่สำคัญชิ้นหนึ่ง คือการบูรณปฏิสังขรณ์หอไตรปิฎกวัดระฆังโฆสิตาราม
เฟื้อสมรสกับหม่อมราชวงศ์ถนอมศักดิ์ กฤดากร พระธิดาของพระวรวงศ์เธอ พระองค์เจ้าจรูญศักดิ์กฤดากร อดีตเอกอัครราชทูตประจำฝรั่งเศส มีบุตร 1 คน คือ ทำนุ หริพิทักษ์ ระหว่างสงครามโลกครั้งที่สอง เฟื้อตกเป็นเชลยไทยในอินเดีย เพราะไทยประกาศสงครามกับอังกฤษ เขาถูกพรากจากภรรยา จึงเปลี่ยนไปนับถือพระวิษณุ และเปลี่ยนนามสกุลจากทองอยู่ เป็นหริพิทักษ์ และได้สมรสใหม่อีกครั้งกับ นางสมถวิล หริพิทักษ์
เครื่องราชอิสริยาภรณ์

พ.ศ. 2527 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
แหล่งข้อมูลอื่น

"เฟื้อ หริพิทักษ์ : ครูใหญ่แห่งวงการศิลปะ", สำนักพิพิธภัณฑสถานเเห่งชาติ กรมศิลปากร
| ด ค กบุคคลและองค์กรของไทยที่ได้รับรางวัลรามอน แมกไซไซ |
| --- | --- |
บุคคล:  นิลวรรณ ปิ่นทอง  ป๋วย อึ๊งภากรณ์  ฝน แสงสิงห์แก้ว  หม่อมเจ้าสิทธิพร กฤดากร  ประยูร จรรยาวงษ์  กระแส ชนะวงศ์  พระจำรูญ ปานจันทร์  ประทีป อึ้งทรงธรรม ฮาตะ  ประเวศ วะสี  เฟื้อ หริพิทักษ์  ทองใบ ทองเปาด์  อารี วัลยะเสวี  สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี  จำลอง ศรีเมือง  มีชัย วีระไวทยะ  อานันท์ ปันยารชุน  โสภณ สุภาพงษ์  ประยงค์ รณรงค์  จอน อึ๊งภากรณ์  กฤษณา ไกรสินธุ์  เทอดชัย ชีวะเกตุ  อังคณา นีละไพจิตร 
องค์กร:  โครงการหลวง  สถาบันเทคโนโลยีแห่งเอเชีย 
เรียงตามปีที่ได้รับรางวัล
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สหรัฐ  ออสเตรเลีย 
อื่น ๆ:  IdRef
สโมสรฟุตบอลเรอัลมาดริดในฤดูกาล 2014–15

ฤดูกาล 2014-15 ของ สโมสรฟุตบอลเรอัลมาดริด ซึ่งเป็นฤดูกาลที่ 111 ของสโมสร และเป็นฤดูกาลที่ 84 ของการได้อยู่บนลีกสูงสุด. โดยเริ่มฤดูกาลตั้งแต่วันที่ 1 กรกฎาคม 2014 ถึง 30 มิถุนายน 2015.
ผลงานเด่นมากหลังจากพ่ายแพ้ อัตเลติโกเดมาดริด โดยชนะรวด 22 นัดจนมาถึงการพบกับ บาเลนเซีย และบุกไปแพ้ที่เมสตายา 1-2 อันเป็นการโดนหยุดสถิติเก็บชัยชนะรวดทั้งหมด 22 นัด.
ผลงานของเรอัลมาดริดในลาลิกาฤดูกาลนี้ จบอันดับที่ 2 และคว้าแชมป์มาได้ 2 รายการ คือ ยูฟ่าซูเปอร์คัพ กับ ฟุตบอลชิงแชมป์สโมสรโลก.
การซื้อขายนักเตะ > ย้ายเข้า

| หมายเลข | ตำแหน่ง | ชื่อ | อายุ | ย้ายจาก | รูปแบบ | ช่วงตลาดนักเตะ | ค่าตัว | หมดสัญญาถึงปี | อ้างอิง |
| --- | --- | --- | --- | --- | --- | --- | --- | --- | --- |
| 8 | CM |  โทนี โครส | 24 |  บาเยิร์นมิวนิก | ย้ายเข้า | ฤดูร้อน | 25 ล้านยูโร | 000000002020-01-01-00002020 | Real Madrid C.F. |
| 10 | AM |  ฮาเมส โรดรีเกซ | 23 |  อาแอ็ส มอนาโก | ย้ายเข้า | ฤดูร้อน | 80 ล้านยูโร | 000000002020-01-01-00002020 | Real Madrid C.F. |
| 13 | GK |  เกย์ลอร์ นาบัส | 27 |  เลบันเต | ย้ายเข้า | ฤดูร้อน | 10 ล้านยูโร | 000000002020-01-01-00002020 | Real Madrid C.F. |
| 14 | CF |  คาเบียร์ เอร์นันเดซ | 26 |  แมนเชสเตอร์ยูไนเต็ด | ยืมตัว | ฤดูร้อน | 2.5 ล้านยูโร | 000000002015-01-01-00002015 | Real Madrid C.F. |
| 25 | GK |  เฟร์นันโด ปาเชโก | 22 |  เรอัลมาดริดกัสตียา | ยกระดับขึ้นชั้น | ฤดูร้อน | N/A | Real Madrid C.F. |  |
รวมย้ายเข้าทั้งสิ้น: 117.5 ล้านยูโร
การซื้อขายนักเตะ > ย้ายออก

| หมายเลข | ตำแหน่ง | ชื่อ | ย้ายไป | รูปแบบ | ช่วงตลาดนักเตะ | ค่าตัว | อ้างอิง |
| --- | --- | --- | --- | --- | --- | --- | --- |
|  | CM |  นูรี ชาฮิน |  โบรุสซีอาดอร์ทมุนท์ | ย้ายออก | ฤดูร้อน | 7 ล้านยูโร | Borussia Dortmund เก็บถาวร 2014-04-20 ที่ เวย์แบ็กแมชชีน |
|  | LW |  เดนิส เชรืยเชฟ |  บิยาร์เรอัล | ยืมตัว | ฤดูร้อน | ไม่เปิดเผย | Real Madrid C.F. |
| 13 | GK |  เคซุส |  เลบันเต | ย้ายออก | ฤดูร้อน | ฟรี | Real Madrid C.F. |
| 14 | CM |  ชาบี อาลอนโซ |  บาเยิร์นมิวนิก | ย้ายออก | ฤดูร้อน | 10 ล้านยูโร | FC Bayern Munich}} |
| 16 | DM |  กาเซมีรู |  โปร์ตู | ยืมตัว | ฤดูร้อน | 1.5 ล้านยูโร | Real Madrid C.F. |
| 21 | CF |  อัลบาโร โมราตา |  ยูเวนตุส | ย้ายออก | ฤดูร้อน | 20 ล้านยูโร | Juventus F.C. |
| 22 | MF |  อังเคล ดี มารีอา |  แมนเชสเตอร์ยูไนเต็ด | ย้ายออก | ฤดูร้อน | 75 ล้านยูโร | Manchester United F.C. |
| 25 | GK |  เดียโก โลเปซ |  เอซี มิลาน | ย้ายออก | ฤดูร้อน | ฟรี | A.C. Milan |
รวมตัวเลขจำนวนเงินที่ขายทั้งสิ้น: 12.5 ล้านยูโร
รายได้สุทธิ:  4 ล้านยูโร
^ ประกอบด้วย 7.5 ล้านยูโร ได้รับจากเซนิต เซนต์ ปีเตอร์สเบิร์ก ให้กับการย้ายเข้ามาของผู้เล่นเรอัลมาดริด เอเซเกียล กาไรย์ จากเบนฟิกา ในวันที่ 25 มิถุนายน 2014
ก่อนเปิดฤดูกาลและกระชับมิตร

| 0 | 1 | 2 | 3 | 4 |
| --- | --- | --- | --- | --- |
| 26 กรกฎาคม 2014 ICC | เรอัลมาดริด  | 1–1  (2–3 ลูกโทษ) |  อินเตอร์มิลาน | เบอร์เคลีย์, แคลิฟอร์เนีย, สหรัฐอเมริกา |
| 15:00 MST | เบล  10' | รายงาน | อิคาร์ดี  68' (จุดโทษ) | สนามกีฬา: สนามกีฬาแคลิฟอร์เนียเมโมเรียล ผู้ชมในสนาม: 62,583 คน ผู้ตัดสิน: ริคาร์โด ซาลาซาร์ (สหรัฐอเมริกา) |
|  | ยิงลูกโทษ | ยิงลูกโทษ | ยิงลูกโทษ |  |
|  | อิสโก  ลูกัส  นาโช  อียาร์ราเมนดี  มัสกาเรลล์  |  |  วิดิช  นากาโตโมะ  เอ็ม'วีลา  ควน เคซุส  อิคาร์ดี |  |
| 0 | 1 | 2 | 3 | 4 |
| --- | --- | --- | --- | --- |
| 29 กรกฎาคม 2014 ICC | เรอัลมาดริด  | 0–1 |  โรมา | ดัลลัส, เท็กซัส, สหรัฐอเมริกา |
| 20:15 CST |  | รายงาน | ตอตตี  58' | สนามกีฬา: คอตตอน โบว์ล ผู้ชมในสนาม: 57,512 คน ผู้ตัดสิน: ดรูว์ ฟิสเชอร์ (แคนาดา) |
| 0 | 1 | 2 | 3 | 4 |
| --- | --- | --- | --- | --- |
| 2 สิงหาคม 2014 ICC | แมนเชสเตอร์ยูไนเต็ด  | 3–1 |  เรอัลมาดริด | แอน อาร์บอร์, มิชิแกน, สหรัฐอเมริกา |
| 16:06 UTC–5 | ยัง  21', 37' เอร์นันเดซ  80' | รายงาน | เบล  27' (จุดโทษ) | สนามกีฬา: สนามกีฬามิชิแกน ผู้ชมในสนาม: 109,318 คน ผู้ตัดสิน: บิลล์ ดิตต์มาร์ (สหรัฐอเมริกา) |
| 0 | 1 | 2 | 3 | 4 |
| --- | --- | --- | --- | --- |
| 16 สิงหาคม 2014 กระชับมิตร | เรอัลมาดริด  | 1–2 |  ฟีโอเรนตีนา | วอร์ซอ, โปแลนด์ |
| 20:45 CEST (UTC+2) | โรนัลโด  4' | รายงาน | โกเมซ  27' ม. อาลอนโซ  69' | สนามกีฬา: สนามกีฬาแห่งชาติ ผู้ชมในสนาม: 47,000 คน ผู้ตัดสิน: ดาเนียล สเตฟานสกี (โปแลนด์) |
การแข่งขัน > ยูฟ่าซูเปอร์คัพ

บทความหลัก: ยูฟ่าซูเปอร์คัพ 2014
| 0 | 1 | 2 | 3 | 4 |
| --- | --- | --- | --- | --- |
| 12 สิงหาคม 2014 นัดชิงชนะเลิศ | เรอัลมาดริด  | 2–0 |  เซบิยา | คาร์ดิฟฟ์, เวลส์ |
| 19:45 BST 01:45 เวลาไทย | โรนัลโด  30', 49' | รายงาน |  | สนามกีฬา: คาร์ดิฟฟ์ซิตีสเตเดียม ผู้ชมในสนาม: 30,854 คน ผู้ตัดสิน: มาร์ค แคลตเทนเบิร์ก (อังกฤษ) |
การแข่งขัน > ซูเปร์โกปาเดเอสปัญญา

บทความหลัก: ซูเปร์โกปาเดเอสปัญญา 2014
| 0 | 1 | 2 | 3 | 4 |
| --- | --- | --- | --- | --- |
| 19 สิงหาคม 2014 นัดแรก | เรอัลมาดริด | 1–1 | อัตเลติโกเดมาดริด | มาดริด |
| 23:00 CEST (UTC+02:00) 04:00 เวลาไทย | อาลอนโซ  38' ราโมส  61' โรดรีเกซ  81' | รายงาน | โกเก  5' ซีเกย์รา  13' ซัวเรซ  58' มันจูคิช  61' การ์ซีอา  69',  88' | สนามกีฬา: ซานเตียโก เบร์นาเบว ผู้ชมในสนาม: 75,897 คน ผู้ตัดสิน: คาเบียร์ เอสตราดา เฟร์นันเดซ  (กาตาลุญญา) |
| 0 | 1 | 2 | 3 | 4 |
| --- | --- | --- | --- | --- |
| 22 สิงหาคม 2014 นัดที่สอง | อัตเลติโกเดมาดริด | 1–0  (2–1 ผลประตูรวม) | เรอัลมาดริด | มาดริด |
| 22:30 CEST (UTC+02:00) 03:30 เวลาไทย | มันจูคิช  2' ตีอากู  18' โกเก  50' กรีแยซมาน  68' การ์ซีอา  74' | รายงาน | โมดริช  48'  90+1' อาลอนโซ  52' อิสโก  78' ราโมส  89' โรนัลโด  90+4' | สนามกีฬา: บีเซนเต กัลเดรอน ผู้ชมในสนาม: 53,800 คน ผู้ตัดสิน: ดาบิด เฟร์นันเดซ บอร์บาลัน (อันดาลูซิอา) |
การแข่งขัน > ฟุตบอลชิงแชมป์สโมสรโลก

บทความหลัก: ฟุตบอลชิงแชมป์สโมสรโลก 2014
| 0 | 1 | 2 | 3 | 4 |
| --- | --- | --- | --- | --- |
| 16 ธันวาคม ค.ศ. 2014 รอบรองชนะเลิศ | กรุซอาซุล  | 0–4 |  เรอัลมาดริด | มาร์ราคิช, โมร็อกโก |
| 19:30 02:30 (เวลาไทย) |  | รายงาน | ราโมส  15',  39' แบนเซมา  36' เบล  50' อิสโก  72' | สนามกีฬา: สตาด เดอ มาร์ราคิช ผู้ชมในสนาม: 34,862 คน ผู้ตัดสิน: เอนรีเก ออสเซส (ชิลี) |
| 0 | 1 | 2 | 3 | 4 |
| --- | --- | --- | --- | --- |
| 20 ธันวาคม ค.ศ. 2014 รอบชิงชนะเลิศ | เรอัลมาดริด  | 2–0 |  ซานโลเรนโซ | มาร์ราคิช,  โมร็อกโก |
| 19:30 02:30 (เวลาไทย) | ราโมส  22',  37' การ์บาคัล  30' เบล  51' | รายงาน | ออร์ตีกอซา  12' บาร์รีเอนโตส  16' บัฟฟารีนี  55' คานเนมันน์  85' | สนามกีฬา: สตาด เดอ มาร์ราคิช ผู้ชมในสนาม: 38,345 คน ผู้ตัดสิน: วัลเตร์ โลเปซ (กัวเตมาลา) |
การแข่งขัน > ลาลิกา

บทความหลัก: ลาลิกา ฤดูกาล 2014–15